Michael Barnier
Michael, vulgo Michel Barnier (in oppido La Tronche praefecturae Isarae natus die 9 Ianuarii 1951) est politicus Francicus et Europaeus.

Alumnus Scholae Superioris Commercialis Parisiensis, Michael Barnier legatus est ad Conventum Nationalem Francicum ab anno 1978 usque ad 1993 pro circulo Sabaudiae. Minister pro circumiectu meruit annis 1993-1995, primo ministro Eduardo Balladur. atque minister delegatus rerum Europaearum annis 1995-1997, primo ministro Alano Juppé. Senator Franciae electus est pro Sabaudia anno 1995, quod officium, a ministerio demissus, annis 1997-1999 functus est. Commissarius Europaeus factus est anno 1999, praeside commissionis Romano Prodi, et usque in annum 2004 meruit.

Rursus minister Franciae fuit rerum externarum annis 2004-2005, primo ministro Ioanne Petro Raffarin, ministerque agriculturae annis 2007-2009, primo ministro Francisco Fillon. Commissarius Europaeus denuo factus est anno 2010 pro politica regionali. Bis legatus est ad Parlamentum Europaeum annis 1999 et 2009, sed, commissarius mox factus, legationes recusavit. Ab anno 2016 colloquia de exitu Britannorum ex unione Europaea et de coniunctionibus futuris conducit.

Bibliographia 

 "Juncker puts veteran French politician in charge of Brexit talks" in The Guardian (27 Iulii 2016)
 Maïa de La Baume, Jacopo Barigazzi, "Michel Barnier set to lead ‘UK Task Force’ in Brexit phase II" (21 Octobris 2019) apud Politico

Nexus externi 
 Michael Barnier apud Senatum Francicum

Nati 1951
Politici Franciae
Alumni Scholae Superioris Commercialis Parisiensis et Europaeae
Legati Conventui Nationali Francico
Senatores Franciae
Legati Parlamenti Europaei
Commissarii Unionis Europaeae
Homines vivi
Administri rerum exterarum Franciae
Ministri circumiectus
Ministri agriculturae